Eelnõu 15.08.2024

Esitaja: volikogu kultuuri- ja spordikomisjon

Ettekandja: komisjoni esimees

Tarmo Tagamets

****

**KANEPI VALLAVOLIKOGU**

**O T S U S**

Kanepi 15.08.2024 nr 1-3/…

**Krootuse Rahvaraamatukogu, Karilatsi Rahvaraamatukogu ja Krootuse külakeskuse tegevuse ümberkorraldamine Krootuse Raamatukogu-Külakeskuseks**

Lähtudes kohaliku omavalitsuse korralduse seaduse paragrahvi 22 lõike 1 punktist 34, § 35 lõikest 2, rahvaraamatukogu seaduse paragrahvi 12 lõikest 1, Kanepi Vallavolikogu 20.03.2018 määruse nr 16 „Kanepi valla põhimäärus“ § 27 lõikest 5, Kanepi Vallavolikogu 19.12.2019 määruse nr 21 „Krootuse Rahvaraamatukogu põhimäärus“ § 17 lõikest 1 ja 2, Kanepi Vallavolikogu 20.02.2018 määruse nr 10 „Krootuse külakeskuse põhimäärus“ § 10 lõiked 1 ja 2 ning tulenevalt eesmärgist tagada kohalikele elanikele paremad teenused ja kasutada otstarbekamalt valla rahalisi vahendeid, Kanepi Vallavolikogu **o t s u s t a b:**

1. Korraldada Kanepi vallavalitsuse hallatavate asutusete Krootuse Rahvaraamatukogu (registrikood 75008551) Karilatsi Rahvaraamatukogu (registrikood 75008568) ja Krootuse külakeskus (registrikood 77000692) tegevus ümber Krootuse Raamatukogu-Külakeskuseks alates 01. jaanuarist 2025.

2. Ümberkorraldamisega liidetakse Krootuse Rahvaraamatukoguga Karilatsi Rahvaraamatukogu ja Krootuse külakeskus. Karilatsi Rahvaraamatukogu ja Krootuse külakeskus lõpetavad tegevuse, kõik ümberkorraldatavate asutuste õigused ning kohustused lähevad üle Krootuse Raamatukogu-Külakeskusele.

3. Kanepi Vallavalitsusel viia läbi seadustes ettenähtud toimingud Krootuse Rahvaraamatukogu, Karilatsi Rahvaraamatukogu ja Krootuse külakeskuse õiguste ja kohustuste üle andmiseks Krootuse Raamatukogu-Külakeskusele.

4. Vallavalitsusel teha otsus teatavaks Kultuuriministeeriumile.

5. Otsus jõustub teatavakstegemisest.

6. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud tingimustel ja korras.

Piret Rammul

volikogu esimees

**ÕIEND**

Kanepi Vallavolikogu otsuse eelnõule

**Krootuse Rahvaraamatukogu, Karilatsi Rahvaraamatukogu ja Krootuse külakeskuse tegevuse ümberkorraldamine Krootuse Raamatukogu-Külakeskuseks**

Kohaliku omavalitsuse korralduse seaduse (KOKS) § 22 lõike 1 punkti 34 kohaselt kuulub volikogu ainupädevusse valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine. KOKS § lõike 2 kohaselt valla või linna ametiasutuse hallatava asutuse asutamise ja selle tegevuse lõpetamise otsustab volikogu. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras. Valla või linna ametiasutus ja ametiasutuse hallatav asutus registreeritakse riigi ja kohaliku omavalitsuse asutuste registris.

Rahvaraamatukogu seaduse § 12 lõigete 1 ja 2 kohaselt toimub rahvaraamatukogu ümberkorraldamine või tegevuse lõpetamine kohaliku omavalitsuse volikogu otsusel. Rahvaraamatukogu ümberkorraldamisest või tegevuse lõpetamisest teatab valla- või linnavalitsus Kultuuriministeeriumile vähemalt üks kuu enne kavandatavat tähtaega.

Käesoleva otsuse eelnõuga esitatakse ettepanek korraldada ümber Krootuse Rahvaraamatukogu, Karilatsi Rahvaraamatukogu ja Krootuse külakeskuse tegevus Krootuse Raamatukogu-Külakeskuseks.

Krootuse külas Pargi 3 tegutsevad ühes hoones eraldi asutustena Krootuse Rahvaraamatukogu ja Krootuse külakeskus. Karilatsi külas tegutseb Karilatsi Rahvaraamatukogu. Kolmes asutuses kokku on 3,5 töökohta- Krootuse Rahvaraamatukogus 1,0 koormusega direktor, Karilatsi Rahvaraamatukogus 0,5 koormusega direktor ja Krootuse külakeskuses 1,0 koormusega juhataja ning 1,0 koormusega majahoidja. Valla haldus- ja finantskoormuse vähendamiseks on otstarbekas piirkonnas tegutsevad asutused viia ühtse korralduse ja juhtimise alla. Raamatukogude ja külakeskuse ümberkorraldamisega raamatukogu-külakeskuseks on planeeritud struktuuri 1,0 koormusega direktori töökoht kus tööülesanded jaotuvad raamatukogu ning külakeskuse tegevuste vahel. Struktuuris säilib 1,0 koormusega majahoidja töökoht.

Karilatsi Rahvaraamatukogu kogu ja varad antakse üle Krootuse Raamatukogu-Külakeskusele, Karilatsi külas tegevus lõpetatakse. Ümber korraldatud asutus alustab tegevust 01. jaanuarist 2025.

Ettepanek Krootuse Rahvaraamatukogu, Karilasti Rahvaraamatukogu ja Krootuse külakeskuse tegevuse ümberkorraldamiseks on esitatud volikogu kultuuri- ja spordikomisjoni 10.06.2024 koosolekul. Eelnõu on heaks kiidetud komisjoni 10.07.2024 koosolekul.

Eelnõu koostas

Katrin Slungin

vallasekretär